તેણે ફરિયાદી યુવતીને દિવસના હજાર રૂપિયા લેખે નક્કી કરી ટ્યુશન કલાસીસમાં ભણાવવા માટે શિક્ષિકા તરીકે રાખેલ હતી ત્યારબાદ આરોપી પીન્કેશ પટેલે લગ્ન કરવાની માગણી કરતા તેની બદદાનત પારખી ગયેલી યુવતીએ ટ્યુશન કલાસીસમાં ભણાવવા જવાનું બંધ કર્યું ત્યારથી આરોપી યુવતીને અવાર નવાર હેરાન પરેશાન કરતો, ખોટી-ખોટી ધમકી આપતો, ફોન પર ગંદી ગાળો બોલતો, ફોન પર ખરાબ મેસેજ મોકલતો આથી કંટાળેલી યુવતીએ ઘર પરિવારને જાણ કરી તેઓની સાથે પીન્કેશ પટેલની ઓફિસે ગયા હતા ત્યાં આરોપીની સાથે તેના ભાઈ ધર્મેશ, પ્રીતેશ તેમજ આરોપીના પિતા વાડીલાલની હાજરીમાં ફરિયાદી યુવતીને લગ્ન કરવાની ના પાડશે તો ઉઠાવીને લગ્ન કરી લઈશું તેમ કહી ગંદી ગાળો બોલી જાનથી મારી નાખવાની ધમકી આપી અને જો સમાધાન કરવું હોય તો એક લાખ નેવુ હજાર અહિયાં મૂકી દો નહી તો બીજે લગ્ન નહિ થવા દઈશું તેમ જણાવતા ગભરાઈ ગયેલા પરિવારે જે તે વખતે સ્થળ છોડી ગયા બાદ લુણાવાડા પોલીસ મથકે ફરિયાદ નોંધાવતા લુણાવાડા પીએસઆઈએ આરોપીઓની અટકાયત કરી તપાસ કાર્યવાહી હાથ ધરી છે.